Source: https://estlex.ee/?id=76&aktid=213463&fd=1&leht=1
Timestamp: 2020-08-08 14:32:15+00:00
Document Index: 4100262

Matched Legal Cases: ['§ 110', '§ 5', '§ 11', '§ 1', '§ 2', '§ 1', '§ 2', '§ 1', '§ 2']

Siseministri määruste muutmine Sisekaitseakadeemia politseiametnike ja päästeteenistujate ametikohtadele vastavate ametinimetuste ning päästeteenistujate palgamääruse muudatuste tõttu
Siseminister 08.07.2020 määrus number 28; jõustumiskuupäev 17.07.2020
redaktsioon 17.07.2020 [RT I, 14.07.2020, 5]
Vastu võetud 08.07.2020 nr 28
Määrus kehtestatakse politsei ja piirivalve seaduse § 110 lõike 2 ning päästeteenistuse seaduse § 5 lõike 4 ja § 11 lõike 5 alusel.
§ 1. Siseministri 15. juuni 2012. aasta määruse nr 8 "Sisekaitseakadeemia politseiametnike ametikohad ja nendele kinnitatud teenistusastmed ning Päästekolledži ametikohtade vastavus päästeteenistujate ametinimetustele" muutmine
Siseministri 15. juuni 2012. aasta määruses nr 8 "Sisekaitseakadeemia politseiametnike ametikohad ja nendele kinnitatud teenistusastmed ning Päästekolledži ametikohtade vastavus päästeteenistujate ametinimetustele" tehakse järgmised muudatused:
1) paragrahvi 1 punktid 2–4 sõnastatakse järgmiselt:
õppetooli juhataja, keskuse juhataja
juhi ametikoha politseikapteni, politseimajori, politseikolonelleitnanti teenistusaste;
professor, kaasprofessor, vanemlektor, lektor, teadur, nooremteadur, nõunik, peaspetsialist
peaspetsialisti ametikoha teenistusastmed;
nooremlektor, vanemõpetaja, õpetaja, instruktor, assistent, tasemeõppe juhtivspetsialist, täiendusõppe juhtivspetsialist, õppedistsipliini juhtivspetsialist
juhtivspetsialisti ametikoha teenistusastmed;
2) paragrahvi 1 lõike 1 punktist 4 jäetakse pärast sõna "instruktor," välja sõna "assistent,";
3) paragrahvi 2 punktid 1–3 sõnastatakse järgmiselt:
direktor, direktori asetäitja, õppetooli juhataja
päästedirektor;
professor, kaasprofessor, vanemlektor, lektor, keskuse juhataja, teadur, nooremteadur, nõunik
päästepealik;
nooremlektor, vanemõpetaja, õpetaja, instruktor, peaspetsialist, projektijuht, assistent, kutseõpetaja
päästepeaspetsialist;
4) paragrahvi 2 punktis 3 jäetakse pärast sõna "projektijuht" välja sõnad ", assistent, kutseõpetaja".
§ 2. Siseministri 2. mai 2013. aasta määruse nr 19 "Päästeteenistujate palgamäärad, põhipalga määramise ja päästeteenistujatele muutuvpalga maksmise kord" muutmine
Siseministri 2. mai 2013. aasta määruses nr 19 "Päästeteenistujate palgamäärad, põhipalga määramise ja päästeteenistujatele muutuvpalga maksmise kord" tehakse järgmised muudatused:
1) siseministri 2. mai 2013. aasta määruse nr 19 "Päästeteenistujate palgamäärad, põhipalga määramise ja päästeteenistujatele muutuvpalga maksmise kord" lisa 3 asendatakse alates 20. juunist 2020. aastal käesoleva määruse lisaga 1;
2) siseministri 2. mai 2013. aasta määruse nr 19 "Päästeteenistujate palgamäärad, põhipalga määramise ja päästeteenistujatele muutuvpalga maksmise kord" lisa 3 asendatakse alates 20. juunist 2024. aastal käesoleva määruse lisaga 2.
(1) Käesoleva määruse § 1 punkte 1 ja 3 ning § 2 punkti 1 rakendatakse tagasiulatuvalt alates 20. juunist 2020. aastal.
(2) Käesoleva määruse § 1 punktid 2 ja 4 ning § 2 punkt 2 jõustuvad 20. juunil 2024. aastal.
Lisa 1 Sisekaitseakadeemia päästeteenistujate palgamäärad
Lisa 2 Sisekaitseakadeemia päästeteenistujate palgamäärad